ועדת העבודה והרווחה, כנסת 24, פרוטוקול מספר 100, 2022-02-20 13:50

אפרת רייטן: אני פותחת את הישיבה בהצבעה על הרוויזיה שהגשתי בדיון לפני כחצי שעה.

ינון אזולאי: רק שאלה, גברתי יושבת הראש.

ינון אזולאי: קודם כל ברכות על זה.

ינון אזולאי: אם אפשר רשות דיבור במליאה.

ינון אזולאי: אם כן, ש"ס, יהדות התורה, ליכוד וציונות.

ינון אזולאי: אני אעביר לכם חתימות.

אפרת רייטן: יש לכם הרבה מה להגיד על זה שהפכנו את זה לקבע.

ינון אזולאי: לא.

ינון אזולאי: אני אסביר לך: אותו חוק שאני מדבר עליו, גם את החוק הזה - עשו לי אותו דבר.

ינון אזולאי: עכשיו עזבי, אני אדבר איתך אחר כך לא לפרוטוקול, אין לי בעיה.

ינון אזולאי: אבל את אותו חוק של הגמלאות כהוראת קבע - עשו לי כמו שעשו לי את זה, גם פה וגם בחוק ההוא.

ינון אזולאי: יש לי חוק על כפל הגמלאות שנמצא בדיון, שדיברנו עליו.

ינון אזולאי: באותו חוק יש לי גם את הסיפור של ההכשרה - ה-30 אחוז, להפוך אותו לקבע.

ינון אזולאי: כשהגשתי את החוק דחו לי את שניהם.

ינון אזולאי: כלומר, זה היה בחוק אחד ודחו לי אותו.

ינון אזולאי: הגשתי את זה אפילו ראשון.

ינון אזולאי: אחר כך הממשלה מביאה את זה כחוקים שלהם.

אפרת רייטן: לא, זה לא של הממשלה.

ינון אזולאי: שנייה.

ינון אזולאי: זה על כפל גמלאות.

ינון אזולאי: אחר כך, אני לא יכולתי להצמיד, כי כששאלתי אמרו לי לא - אתה לא יכול להצמיד בגלל שזה חוק אחר, ואז התחילו לעשות איתי משחקים.

ינון אזולאי: אבל כשרוצים לתת לבן אדם, נותנים לבן אדם.

אפרת רייטן: זה של איתן.

אפרת רייטן: לא, איתן גם הגיש בקבע.

אפרת רייטן: אותו דבר.

איתן גינזבורג: ינון, שנייה.

איתן גינזבורג: אני אגיד לך מה היה, בסדר?

ינון אזולאי: יש לי, אני אראה את לכם אותו.

ינון אזולאי: זה לא סיפורים; החוק נמצא.

אפרת רייטן: לא, אבל למה לא הצמדת?

איתן גינזבורג: שנייה.

איתן גינזבורג: משהו אחר קרה.

איתן גינזבורג: נראה לי שזה קצת שונה.

איתן גינזבורג: פה הוגשו שלוש הצעות חוק שונות: אחת של האופוזיציה ושתיים של הקואליציה.

איתן גינזבורג: אחת הוגשה ושתיים הוצמדו.

איתן גינזבורג: הממשלה אישרה הוראת שעה, והוועדה החליטה היום להפוך את זה לקבע.

ינון אזולאי: וברכות על זה.

איתן גינזבורג: בניגוד לעמדת האוצר.

ינון אזולאי: בסדר, אני רק אומר - אני גם מבטיח לברך אותך גם.

איתן גינזבורג: לא, לא, כל מה שאני רוצה להגיד הוא שזה לא שהממשלה אישרה קבע.

איתן גינזבורג: היא התנגדה.

ינון אזולאי: אני יודע.

ינון אזולאי: לא, לא הממשלה.

ינון אזולאי: אני אומר - עצם ההעלאה שלי כחוקים, ויש לי את זה גם בכפל גמלאות ובאותו חוק.

ינון אזולאי: אני פשוט עשיתי את זה בחוק אחד, ודחו לי.

אפרת רייטן: ינון, אבל רגע.

אפרת רייטן: אבל גם אני הרי הגשתי איתך.

אפרת רייטן: אתה זוכר?

אפרת רייטן: דיברנו על זה.

אפרת רייטן: גם בכפל קצבאות - גם אני הגשתי.

ינון אזולאי: לא, ההבדל שאצלך אלה שני חוקים.

ינון אזולאי: החוק שלך רק על כפל גמלאות.

ינון אזולאי: שלי כפל גמלאות וזה ביחד - על אותו חוק.

אפרת רייטן: אבל גם אני.

אפרת רייטן: אה, הגשת חוק אחד שמתקן שני חוקים?

ינון אזולאי: כן.

ינון אזולאי: בסדר.

ינון אזולאי: אז אני מבקש את רשות הדיבור.

ינון אזולאי: אנחנו נגיד את מה שיש לנו.

איתן גינזבורג: אבל ינון, אני רוצה להגיד לך משהו.

איתן גינזבורג: רק לטובת העניין.

איתן גינזבורג: אני מבין את התסכול הזה, והוא אולי אפילו מוצדק בחציו, או לא יודע מה.

איתן גינזבורג: אני מציע, כדי שהחוק הזה יעבור מהר - קח רשות דיבור לעצמך, לכל הסיעה.

איתן גינזבורג: אל תתחיל לעשות 53 אנשים.

איתן גינזבורג: זה לא יעלה.

אפרת רייטן: לא, אני גם אגיד לך, אתה לא היית כאן כשדיברנו.

אפרת רייטן: א' זה לא יעלה.

אפרת רייטן: ודיברנו על זה, ופשוט פנו אלינו אנשים שלא נרשמו להכשרות בגלל שהבינו שהוראת השעה לא ממשיכה.

אפרת רייטן: זאת אומרת, זה המצב בכל יום עכשיו שעובר ואנחנו לא מצליחים להעביר את החוק היום או מחר.

אפרת רייטן: מבחינתי שיהיה מחר אחרי הצוהריים, זה צריך להיות חוק בהסכמה.

אפרת רייטן: זה חוק עם האופוזיציה.

אפרת רייטן: זה חוק שעושה טוב לאזרחים.

אפרת רייטן: עכשיו, אני מבינה את התסכול, אבל יש כל כך הרבה הזדמנויות לדבר במליאה על כל כך הרבה דברים.

אפרת רייטן: אני לא רואה איך זה משרת אתכם, מהכוונות הטובות שלכם.

אפרת רייטן: הרי אתה הגשת את החוק הזה, אתה יודע כמה זה טוב.

ינון אזולאי: לא, ברור שזה בכוונות הטובות שלי.

ינון אזולאי: את יודעת כמה אני מוותר בשביל הכוונות הטובות שלי, כדי שיהיה טוב לאזרחים?

ינון אזולאי: והבעיה שלנו היא שאין את הכוונה הטובה מהצד השני ואין את הפרטנרים מהצד השני.

ינון אזולאי: אני גם לא יודע אם יאשרו לי את רשות הדיבור.

ינון אזולאי: אם יאשרו, אני מבטיח, איתן, שאני אפתור את זה עוד לפני שזה יגיע למעלה.

איתן גינזבורג: גם - - - לא הגישו בסוף את ההסתייגויות לזה.

איתן גינזבורג: הייתה הסכמה.

איתן גינזבורג: כשזה עבר בשבוע שעבר במליאה בקריאה ראשונה זה היה ביחד, עם 74 תומכים.

איתן גינזבורג: אני לא חושב שעל זה כדאי עכשיו לעשות את האירוע הזה בגלל החוקים שלך.

איתן גינזבורג: אני אשמח לעזור לך בחוקים שלך.

אפרת רייטן: לא, זה אפילו משאיר לי טעם ממש חמוץ אחרי כל המלחמות שאנחנו עשינו מול משרדי הממשלה והאוצר.

ינון אזולאי: גברתי, קודם כל, אין לי עניין להשאיר טעם חמוץ, לא לך ולא לאזרחים.

אפרת רייטן: אני מבינה, ואתה יודע - יש בינינו שיח חבל על הזמן.

ינון אזולאי: אוקי, אז אני מבקש דבר אחד.

ינון אזולאי: תבדקו אפשרות של רשות דיבור לש"ס ויהדות התורה.

ינון אזולאי: זה הופך את זה לשעה וחצי.

ינון אזולאי: בסדר?

ינון אזולאי: וגם בזה, אני אומר לך איתן שוויתרנו.

ינון אזולאי: בסדר?

אפרת רייטן: מאה אחוז.

ינון אזולאי: תבדקו את זה עכשיו באפשרויות.

ינון אזולאי: אם לא יהיה אפשר זה בסדר, אני מקבל הכל.

אפרת רייטן: כן, אני יודעת את זה.

ינון אזולאי: לא, בגלל שזה בזמן של רוויזיה אי אפשר עכשיו לבקש את רשות הדיבור כי לא היו בדיון.

ינון אזולאי: היא אומרת שהיא תבדוק את זה.

ינון אזולאי: אני אומר לך: אני סומך עליכם וכל מה שתגידו אני אעשה.

ינון אזולאי: אם כן, צמצמו את זה לשניכם, ואיתן, אפשר לדבר.

ינון אזולאי: גברתי יושבת הראש יודעת שאנחנו יודעים לדבר.

אפרת רייטן: בסדר גמור.

אפרת רייטן: אנחנו נדבר אחר כך.

אפרת רייטן: נבדוק את הדברים ונקיים עוד שיחה מעבר לזה.

אפרת רייטן: אני רוצה לגשת להצבעה על הרוויזיה.

אפרת רייטן: מי בעד הרוויזיה שירים את ידו.

אפרת רייטן: מי נגד?

אפרת רייטן: בעד – 0

אפרת רייטן: נמנעים – 0

אפרת רייטן: הרוויזיה נפלה ונסגרה.

אפרת רייטן: החוק מוכן ויעלה לקריאה שנייה ושלישית.

אפרת רייטן: אנחנו מעבירים עכשיו לוועדת הכנסת לקבל פטור מחובת הנחה.

אפרת רייטן: תודה רבה.

אפרת רייטן: הדיון ננעל.